GO 4 KiKa. Gehurkt: KiKa Kees Witte. Voorste rij fietsers in de lichtblauwe tenues v.l.n.r.: Annet Albrechts, Liesbeth van Ast, Edwin van Os en William Pijl. Achterste rij in donkerblauwe shirts v.l.n.r.; Jolanda Pijl (verzorging), Jaap van Ast (chauffeur/verzorging) en John Albrechts (teamcaptain/chauffeur)?. (Foto: ) Bybelskool » Jesaja 55 – Kom geniet God se genade
09 Mar2011 Jesaja 55 – Kom geniet God se genade
Waar hoofstuk 54 die volk laat juig het oor die uitkoms wat God vir hulle bewerk, nooi hoofstuk 55 hulle uit om nie net dit aan te hoor nie, maar inderdaad na God te kom, en na Hom te luister om hierdie uitkoms te kan beleef.
Met die pragtige beeld van gratis water, wyn, melk en brood (vers 1-2) word die genade van die Here gekontrasteer met die goddeloosheid om jou eie kop te volg (vers 7). Laat ‘n mens dink aan Jesus wat die lewende water gee vir die Samaritaanse vrou by die put (Joh 4).
En wat nodig is om God se aanbod te ontvang, is om na Hom te luister, na sy wil te vra (vers 3, 6) en jou verkeerde pad en planne te laat staan (vers 7).
Let op dat die nasies weereens ingesluit word in die uitnodiging (vers 5) en dat dit juis Israel is wat hulle moet nader roep!
God se uitnodiging is gebaseer op die feit dat sy woord skeppingskrag het, en dat dit dus nie onverrigter sake na Hom toe terugkeer nie (vers 11). Let op hoe dié skeppingskrag juis vergelyk word met wat van sy mag in die natuur gesien kan word (vers 10).
En Jesaja sluit die hoofstuk af met die herhaling en bevestiging van God se belofte dat hulle uit Babel sal wegtrek. Selfs die natuur sal daaroor bly wees. En die verhaal van die Tweede Uittog sal as teken van God se eer dien.